Oka

Oka [ok'aa] (varasem kirjaviis: Okaa) on jõgi Euroopas Venemaal. Jõe pikkus on 1500 kilomeetrit ja valgla 245 000 km².

See algab Kesk-Vene kõrgustikult, voolab algul põhja, hiljem pöördub itta ning suubub Nižni Novgorodis paremalt Volgasse. Oka üks oluline vasakpoolne lisajõgi on Moskva jõgi.

Oka jõe ääres asuvate linnade seas on Orjol, Kaluga, Serpuhhov, Kolomna, Rjazan, Kassimov, Murom, Dzeržinsk ja Nižni Novgorod.

Volga jõgikond
Venemaa jõed